**ПРОЈЕКТНИ ПЛАН**

**Библио–book авантуре**

Унутаршколски образовно – васпитни пројекат

**Аутор:** Јелена Трошић, школски библиотекар

**Контакт:** bibliotekafp@gmail.com

 **Садржај**

1. Циљеви
2. Исходи
3. Мотивација
4. Програм

**Циљеви:**

* развијање и неговање љубави према књизи и читалаштву;
* развијање и неговање вештина Читање и разумевање прочитаног и Писмено изражавање
* побољшање и развијање читалачке, информационе и медијске писмености

 ученика;

* стицање и развијање фунцкционалних знања и вештина – критичко читање и креативно мишљење;
* развијање радионичарског рада, истраживачког духа и сарадње међу ученицима и наставницима;
* истицање значаја школске библиотеке у васпитно-образовном процесу и животу школе;
* рад на видљивости неговањем позитивног односа према свим учесницима пројекта (јавно награђивање, похваљивање, захваљивање).

**Исходи:**

* ученици стичу навику вођења читалачког дневника и разумеју потребу за читањем с разумевањем
* ученици богате свој речник
* ученици уочавају потребу за повезивањем и функционалним знањем
* ученици вежбају вештину тражења информација уз развијање медисјке писмености;
* ученици истражују задатке у оквиру заједничке теме и сви школски материјали промовишу се на школским сајтовима или блгу школске библиотеке
* повећано коришћење библиотечког фонда школске библиотеке;
* интензивнија сарадња наставника и школског библиотекара
* остварена међупредметна сарадња (ликовно, српски, енглески, информатика, историја, географија...);
* промовисана школска библиотека као покретач многих активности школског живота;

**Мотивација:**

У ери информационих технологија, данас се све више суочавамо са чињеницом да деца слабо читају и да врло често не разумеју прочитано. Препричани садржаји школских лектира на интернету су врло често замена за читање чак и литературе прописане Планом и програмом. Овај пројекат има за циљ да развије код ученика љубав према књизи, да њихово знање у области информационих технологија споји са вештином читања. Пројекат је конципиран као спој дечје маште и креативности са читањем, а све у циљу богаћења речника и развијања језичке културе.

**Програм Библио–book авантуре**

**1.разред**

**Слике једне сликовнице**

**2.разред /3.разред**

**Читам и бележим „Оштра оловка и бритак ум“**

**4.разред**

**Истражујем, читам, повезујем, приказујем**

**5 – 8. разред**

**Читам, сазнајем и ширим даље**

 **Реализација програма**

**ЛИКОВНИ ДОДАТАК**

**Школски конкурс: Идејно решење за лого / постер пројекта**

**Време реализације:** октобар

**Учесници:** ученици млађих и старијих разреда (ликовна секција)

**Рок за достављање идејних решења:** 30. 11. 2017.

Најуспешнији лого биће заштитни знак пројекта, као и плакат, док ће остали радови бити изложени на завршној смотри када ће се додељивати награде и дипломе.

Пропозиције: Ликовни радови се могу радити у било којој техници. Потребно је да име пројекта пише на логу и на плакату. Ученици лого могу израдити и уз помоћ различитих компјутерских програма и послати их у задатом року на мејл школске библиотеке: bibliotekafp@gmail.com

**1.разред**

Ученици првог разреда у току првог полугодишта овладавају вештином писања и читања. Како бисмо им пружили шансу учешћа у пројекту и како бисмо их увели у свет књиге, одлучили смо да то урадимо преко сликовница.

На часу Ликовне културе / секције ученици цртају јунаке из књига које су прочитали (бајке, басне, сликовнице). Блок број 4 се подели на 4 дела и у сваком делу блока потребно је да буде различита сличица. Учитељ може дати различите теме за сваког ученика. (Предлог: природа / четири годишња доба једног цвета, дрвета; дечак, змај, лопта, књиге, мач...) Ученици могу направити и своју причу у сликама.

Од различитих мотива, ученици бирају и праве своју причу и кроз говорну вежбу је причају другарима. Они ученици који су осликали своју измишљену причу у сликама, такође је представљају у одељењу. Мотиви који се најчешће појављују ће се одабрати, дигитализовати и онда ће се направити програм где ће ученици заустављати мотиве и причати своју причу.

Ова активност може бити саставни део обележавања Дана школе на задату тему Мој град, мој Београд.

На унутародељењском такмичењу бираће се најуспешнији Тимови, а онда ће се у школској библиотеци организовати међуодељењско такмичење.

**Време реализације**: октобар – децембар

* Радионица у школској библиотеци: Јован са Планине галебова, Јанс Албум ( 1 школски час)

**2.разред /3.разред**

Ученици 2. и 3. разреда читају књиге и праве Читалачки дневник.

Школски библиотекар држи радионицу: Мој Читалачки дневник (час Ликовне културе / ликовне секције). Израђујемо дневник, појашњава шта је Читалачки дневник, шта треба да садржи. ППТ презентација.

Време реализације: октобар – април

Ученици бирају књиге које ће да читају и приказују:

1. Бајке: Гроздана Олујић ( 3 бајке по избору)
2. Бајке: Десанка Максимовић ( 3 бајке по избору)
3. Оскар Вајлд: Срећни принц и друге бајке
4. Едиција: Чаробна кућица на дрвету (Мери Поуп Озборн)
5. Астрид Линдгрен (књига по избору: Лота прави лом, Луцкаста Лота, Пипи дуга чарапа)
6. Бранко Стевановић: Овако је то било
7. Приче из грчке и словенске митологије
8. Ивана Бжезинова: Зачарана учионица
9. Бранко Ћопић: Доживљаји мачка Тоше (или приче по избору)

Ученици праве избор са списка, читају и анализирају у Читалачком дневнику. Ученици бирају од понуђених књига 3 књиге које ће представити и анализирати у Читалачком дневнику. Поред три обавезна наслова, читају књигу по сопственом избору, представљају је и предлажу другарима.

* Угледни час: А.С.Пушкин: Бајка о рибару и рибици ( децембар) / 2. Разред

**4.разред**

Ученици читају књиге из едиције Деца читају српску историју; дела Слободана Станишића. Овај део пројекта има истраживачки карактер, али и едукативни. Циљ је да се градиво из историје које се учи на предмету Природа и друштво прошири и претвори у функционално знање. Три одељења четвртог разреда се деле у групе, где свака група добија одређену област и конкретне задатке. Кроз вршњачку едукацију, једни другима ће преносити стечено знање кроз ППТ презентације, паное, представе.

Време реализације: октобар – мај

**5 – 8. разред**

Ученици читају књиге по сопственом избору, које нису део обавезне лектире. Начин на који је представљају је слободан:

\*ППТ

\*трејлер

\*писани приказ

\*ликовни рад

Ученици могу да повежу прочитану књигу са лекцијом из неког предмета (историја, географија, биологија, физика, хемнија) и да добију могућност јавног представљања свог рада.

Радионице:

* Обележавање јубилеја Иве Андрића (представа, прикази)

Носилац активности: Јелена Трошић, школски библиотекар (планирана сарадња са БГБ, одељење „Миодраг Булатовић“

* Обележавање јубилеја Вук Караџић и Филип Вишњић

Носиоци активности: учитељи, професори српског језика, школски библиотекар

\*